ಸೆಕ್ಸ್ ನಂತ್ರ ಗೊತ್ತಾಗಿದ್ದು, ಅವಳು ಮಂಗಳಮುಖಿ-ಕೊನೆಗೆ 119 ಬಾರಿ ಇರಿದು ಕೊಂದ

ವಾಷಿಂಗ್ಟನ್: ತಾನು ಲೈಂಗಿಕ ಕ್ರಿಯೆ ನಡೆಸಿದ್ದು ಮಂಗಳಮುಖಿಯೊಂದಿಗೆ ತಿಳಿದ ವ್ಯಕ್ತಿ ಕೋಪದಿಂದ ಆಕೆಯನ್ನು ಹರಿತವಾದ ಚಾಕುವಿನಿಂದ ಸುಮಾರು 119 ಬಾರಿ ಇರಿದು ಕೊಲೆ ಮಾಡಿರುವ ಘಟನೆ ಅಮೇರಿಕಾದಲ್ಲಿ ನಡೆದಿದೆ.

ಡೀ ವಿಗಾಂ (25) ಕೊಲೆಯಾದ ಮಂಗಳಮುಖಿ. ಡುವ್ಯಾನ್ ಹಿಕ್ಯಾರಸನ್(55) ಎಂಬಾತನೇ ಮಂಗಳಮುಖಿಯನ್ನು ಕೊಲೆಗೈದ ವ್ಯಕ್ತಿ. ಡೀ ವಿಗಾಂ ಮತ್ತು ಡುವ್ಯಾನ್ ಮಿಸಿಸಿಪ್ಪಿ ನಗರದ ಬೆಸ್ಟ್ ವೆಸ್ಟರ್ನ್ ಹೋಟೆಲ್‍ನಲ್ಲಿ ರೂಮ್ ಬುಕ್ ಮಾಡಿದ್ದರು. ಇಬ್ಬರು ಪರಸ್ಪರ ಒಪ್ಪಿಗೆ ಮೇರೆಗೆ ಲೈಂಗಿಕ ಕ್ರಿಯೆಯಲ್ಲಿ ತೊಡಗಿದ್ದಾರೆ. ಕೊನೆಯಲ್ಲಿ ಡೀ ಮೊದಲು ಗಂಡಸು ಎಂಬ ರಹಸ್ಯ ಗೊತ್ತಾಗಿದೆ.

ತಾನು ಮಂಗಳಮುಖಿ ಎಂಬುದನ್ನು ಡೀ ಮರೆಮಾಚಿದ್ದಳು. ಇದ್ರಿಂದ ಕುಪಿತಗೊಂಡ ಡುವ್ಯಾನ್ ಹರಿತವಾದ ಚಾಕುವಿನಿಂದ ಇರಿದು ಕೊಲೆ ಮಾಡಿದ್ದಾನೆ. ಡೀ ಮುಖದ ತುಂಬೆಲ್ಲಾ ಇರಿದಿದ್ದು, 10 ಇಂಚಿನಷ್ಟು ಗಾಯಗಳನ್ನು ಮಾಡಿ ಕೊಲೆಗೈದಿದ್ದಾನೆ.

ಡೀ ವಿಗಾಂ ನಗರದಲ್ಲಿ ಖಾಸಗಿ ಆಸ್ಪತ್ರೆಯಲ್ಲಿ ನರ್ಸ್ ಆಗಿ ಕೆಲಸ ಮಾಡಿಕೊಂಡಿದ್ದಳು. ಇನ್ನೂ ಡುವ್ಯಾನ್ ಮಾಜಿ ನಾವಿಕನಾಗಿದ್ದನು. ಕೊಲೆಯಾದ ಎರಡು ದಿನಗಳ ನಂತರ ಡುವ್ಯಾನನ್ನು ಕೀಸ್ಲೆರ್ ವಾಯು ಸೇನೆಯ ಬಳಿ ಪೊಲೀಸರು ಬಂಧಿಸಿದ್ದಾರೆ. ಇಬ್ಬರೂ ಕೆಲವು ತಿಂಗಳುಗಳ ಹಿಂದೆ ಕಪಲ್ ಆನ್‍ಲೈನ್‍ನಲ್ಲಿ ಪರಿಚಯಗೊಂಡಿದ್ರು.

ಎಲ್ಲಾ ಕಳೆದುಕೊಂಡೆ: ಪೊಲೀಸರು ಡುವ್ಯಾನ್‍ನ್ನು ಕೋರ್ಟ್ ಗೆ ಹಾಜರುಪಡಿಸಿದಾಜ ಜಡ್ಜ್ ಮುಂದೆ ನಾನು ಎಲ್ಲಾ ಕಳೆದುಕೊಂಡಿದ್ದೇನೆ ಎಂದು ತಿಳಿಸಿದ್ದಾನೆ. ನಾವಿಬ್ಬರು ಲೈಂಗಿಕ ಕ್ರಿಯೆಯಲ್ಲಿ ತೊಡಗಿದ ನಂತರ ಆಕೆ, ತಾನು ಮೊದಲಿಗೆ ಗಂಡು ಮಗುವಾಗಿ ಹುಟ್ಟಿ, ನಂತರ ಮುಂದಿನ ದಿನಗಳಲ್ಲಿ ತಾನು ಹೆಣ್ಣಾಗಿರುವ ವಿಚಾರವನ್ನು ತಿಳಿಸಿದ್ದಾಳೆ ಎಂದಿದ್ದಾನೆ.

ಕೋರ್ಟ್ ನಲ್ಲಿ ಡುವ್ಯಾನ್ ತಾನು ಮಾಡಿದ ತಪ್ಪಿಗೆ ಡೀ ವಿಗಾಂಳ ಕುಟುಂಬಸ್ಥರಲ್ಲಿಯೂ ಕ್ಷಮೆ ಕೇಳಿದ್ದಾನೆ. ಕೋರ್ಟ್ ಡುವ್ಯಾನ್‍ಗೆ 40 ವರ್ಷಗಳ ಜೈಲು ಶಿಕ್ಷೆ ನೀಡಿ ತೀರ್ಪು ಪ್ರಕಟಿಸಿದೆ.

ನಾನು ಅವಳ ಜೀವನ ಶೈಲಿಯನ್ನು ಒಪ್ಪಿಕೊಂಡಿರಲಿಲ್ಲ. ನನಗೆ ಅವನ ನೋವು ಮತ್ತು ಆ ಕ್ಷಣದ ಕೋಪ ಅರ್ಥವಾಗುತ್ತದೆ. ಆದ್ರೂ ನಾನು ನನ್ನ ಸಹೋದರನನ್ನು ಮಿಸ್ ಮಾಡಿಕೊಳ್ಳುತ್ತಿದ್ದೇನೆ ಎಂದು ಡೀ ಸೋದರಿ ಡೇನಿಶಾ ವಿಗಾಂ ಹೇಳಿದ್ದಾರೆ.